Valaiņu pilskalns (Bebrenes pagasts)
Šis raksts ir par pilskalnu Bebrenes pagastā. Par Aglonas pagastā skatīt rakstu Valaiņu pilskalns (Aglonas pagasts). Valaiņu pilskalns atrodas Augšdaugavas novada Bebrenes pagastā, uz dienvidiem no Putnu salas. Pilskalnu 2008. gadā atklāja tuvējo māju saimniece. 2009. gadā to apsekoja Latvijas Petroglifu centra ekspedīcija Andra Grīnberga vadībā. Tās laikā tika konstatēts, ka zem koku izgāzumiem atrastās lauskas varētu būt datētas ar mūsu ēras pirmās tūkstošgades otro pusi. Pilskalns apmēram 10 metrus augsts, plakums, iespējams, mākslīgi izlīdzināts un ir 37 metrus garš un 35 metrus plats. Daļēji saglabājušās terases. 2014. gadā laikā, kad pilskalns tika formēts kā valsts nozīmes arheoloģijas piemineklis, tā teritorijā tika veikta meža izciršana un tas tika izpostīts, izbraukājot ar meža tehniku.